Kampanija

Kampanija () – pietinės Italijos regionas. Vakaruose ir pietvakariuose ribojasi su Tirėnų jūra, šiaurėje su Lacijumi ir Molize bei rytuose su Bazilikata ir Apulija. Tai tankiausiai gyvenamas bei antras pagal gyventojų skaičių Italijos regionas, sostinė Neapolis.

Krašto pavadinimas kilęs iš  'laukas, lyguma'.В. А. Никонов. Краткий топонимический словарь. Москва: Мысль, 1966.

 Geografija 
Kampanija driekiasi palei Tirėnų jūrą. Kranto linija vingiuota, yra įlankų (Neapolio, Salerno). Tirėnų jūroje sričiai priklauso keletas salų: Kapris, Iskija, Pročida ir kitos.

Didumą Kampanijos teritorijos užima Pietų Apeninų kalnai; didžiausias aukštis 2050 m (Mileto kalnas; Kampanijos šiaurėje). Netoli Neapolio įlankos stūkso veikiantis Vezuvijaus ugnikalnis. Prie Tirėnų jūros – pajūrio žemuma.

Klimatas mediteraninis. Per metus iškrinta nuo 750 mm iki 2000 mm (kalnuose) kritulių; aukščiausia temperatūra (30 °C) būna rugpjūčio mėnesį.

Didžiausios upės – Volturnas ir Selė.

 Gyventojai 

Kampanijos gyventojai turi turtingą bendrą istoriją, bet provincijos tapatybė yra stipresnė nei regioninė, tad žmonės iš Neapolio provincijos (kurie sudaro pusę Kampanijos gyventojų) vadina save Neapolitan, o Salerno provincijos – Salernitan (vietine kalba Salernitani). Neskaitant pietų italų, vietiniai gyventojai taip pat save sieja su graikais, ypač dėl Didžiosios Graikijos ir graikų-romėnų kultūros. Tai iliustruoja posakis „una faccia, una razza“ (Vienas veidas, viena rasė)Greek Italy  2007 m. lapkričio 20 d.. Vidutinis Kampanijos italas turi 15 procentų graikiškos kilmėsPub Med Central , o šis skaičius žymiai mažesnis šiaurės Italijoje.

Priešingai nei šiaurės ir vidurio Italijoje, į Kampaniją neatvyko daug emigrantų. Italijos nacionalinis statistikos institutas apskaičiavo, kad 2007 m. sausį Kampanijoje gyveno 98 052 užsienyje gimę emigrantai. Tai yra 1,7 % regiono gyventojųStatistiche demografiche ISTAT . Pagrindinė priežastis yra ta, jog šiaurėje yra geresnė galimybė įsidarbinti nei Pietų Italijoje.

 Didžiausi miestai 
  Komuna/Miestas Provincija Gyventojų skaičius Neapolis Neapolio 973 022 Salernas Salerno 141 259 Kampanijos Džuljanas Neapolio 111 289 Tore del Grekas Neapolio 88 894 Pocuolis Neapolio 83 167 Kazorija Neapolio 80 945 Kazerta Kazertos 79 137 Kastelamare di Stabija Neapolio 65 422 Afragola Neapolio 63 887 Beneventas Benevento 62 940 Kava de Tirenis Salerno 59 908 Avelinas Avelino 56 908 Portičis Neapolio 55 853 Erkolanas Neapolio 55 663 Aversa Kazertos 52 365 Ačera Neapolio 52 953 Batipalja Salerno 50 942

 Istorija 

Kampanija kažkada buvo senovės graikų kolonija, vėliau užkariauta senovės romėnų. Viduramžiais regionas buvo arabų valstybės dalis, XI a. atiteko Šventajai Romos imperijai.

 Žymios vietos 
 Vezuvijus
 Pompėja

 Išnašos